GiliGold/VAD_KnessetCorpus huggingface dataset:
משה גפני: את מי יש לחקור היום?
משה גפני: מי בחקירות?
משה גפני: לא חשוב, נו הלאה.
אנסטסיה סורוקין: ו-25 תקני כוח אדם לשיפור היכולת בלחימה - - -
משה גפני: זאת אומרת, צריך עוד חוקרים?
משה גפני: יש נחקרים?
משה גפני: זה צווארון לבן?
אנסטסיה סורוקין: אני לא יודעת.
משה גפני: בעד אישור פניות 146, 147 – פה אחד
משה גפני: אין פה שב"ס, נכון?
משה גפני: 148.
דוד שטיינמץ: מדובר פה בתקצוב של כ-20,000,000 שקל בהרשאה להתחייב עבור מפעלים שעוברים ממרכז הארץ לאזור התעשייה המרחבי נ.ע.מ.
משה גפני: זאת פנייה טובה.
משה גפני: בעד אישור פנייה 148 – פה אחד
משה גפני: 149, 150.
משה גפני: אין אף אחד?
משה גפני: 151.
מיכל שינוול: פנייה 151 נועדה לתקצוב הוצאה מותנית המיועדת לצורך שיקום החי והצומח בכרמל.
מיכל שינוול: זה בביצוע של רשות הטבע והגנים, בעקבות החלטת ממשלה בנושא.
משה גפני: בעד אישור פנייה 151 – פה אחד
משה גפני: 153.
אנסטסיה סורוקין: הפנייה נועדה להסדרת בסיס תקציב מערך הכבאות לשנת 2012, על פי הפירוט הבא: 60,000,000 ש"ח בגין תוספת 278 כבאים חדשים, 33,000,000 ש"ח בגין רכישת חומרים מעכבי בעירה, 17,000,000 מיליוני ש"ח בגין החזקת ותפעול נציבות הכבאות, 12,000,000 ש"ח בגין רכישת כבאיות חדשות וציוד חדש, 4,000,000 ש"ח בגין בניית תחנות חדשות והרחבת תחנות קיימות.
משה גפני: זה הכול מהרזרבה?
אנסטסיה סורוקין: זה הכול מהרזרבה שניתנה בהחלטת ממשלה 2699.
משה גפני: לא חשוב, עזבי את החלטת הממשלה, אבל כל הכסף מגיע פה מהרזרבה.
משה גפני: בעד אישור פנייה 153 – פה אחד
משה גפני: 154.
אריאל לוין: הפנייה מיועדת לתקצוב של הרשאה להתחייב לתכנון ופיתוח לעתודות קרקע להגדלת ההרשאה להתחייב בהוצאה מותנית בהכנסה.
משה גפני: איזה עתודות קרקע?
משה גפני: בכל הארץ?
אריאל לוין: כל הארץ.
אריאל לוין: סעיף ארצי.
אריאל לוין: וגם לקידום הפיתוח של יישוב נווה-ים, יישוב המפונים, 50,000,000 שקל בהרשאה להתחייב, גם הוא הכנסה מותנית בהכנסה.
משה גפני: מה זה העברה של 100,000,000 שקל לבנייה כפרית?
אריאל לוין: אלה שינוים בתקנות.
אריאל לוין: בתחילת השנה שמו חלק מההרשאה להתחייב ברזרבה בסעיפי ההתנתקות, ועכשיו יש חלוקה שלהם לתקנות.
משה גפני: אני רואה שמחריש ומרהט יורד כסף.
משה גפני: בפרויקטים מיוחדים יורד כסף.
אריאל לוין: כן, כי בינתיים לא מופעל, חריש עדיין לא יצא.
אריאל לוין: כי לא מוכן.
אריאל לוין: אין אישור של הוועדות המקומיות להתחיל לפתח.
משה גפני: הרי אין פתרון דיור, הרי זה מה שהעלה פה קודם חבר הכנסת וקנין.
משה גפני: יש בעיות עם הנושא של הדיור.
משה גפני: למה חריש לא מתפתח?
משה גפני: אנחנו מדברים כבר על שנים.
משה גפני: מה זה, משרד הפנים לא נותן אישורים?
אריאל לוין: יותר אני חושב ועדות ה - - -
משה גפני: אני יודע ששמה בחריש אישרו כבר את הכול, הכול מסודר.
אריאל לוין: עדיין זה לא מוכן.
משה גפני: מה, אנשים שותים תה?
אריאל לוין: היו התנגדויות של המועצה.
משה גפני: בסדר, היו התנגדויות, ישבו ודנו על זה, וקיבלו החלטה, והיה בג"ץ, והכול סודר.
אריאל לוין: - - - אתה צודק, זה לא נגמר.
אריאל לוין: זה נסחב ארבע שנים.
משה גפני: מישהו יכול לתת לי הסבר למה זה לא מתקדם.
אריאל לוין: אני יודע באופן כללי.
אריאל לוין: אתה רוצה הסבר ספציפי?
משה גפני: בטח שאני רוצה הסבר.
משה גפני: מדברים על מצוקת דיור, מדובר על מחירים אסטרונומיים, מדובר על תהליך שנמשך כבר שנים, מדובר על זה שמבחינת הוועדה המקומית, מבחינת התכנון, מבחינת משרד השיכון – הכול בסדר.
משה גפני: איפה זה תקוע?
משה גפני: מה זה, אנשים לא עושים את עבודתם?
משה גפני: בגלל בירוקרטיה?
משה גפני: או שיש בעיות אחרות?
משה גפני: אני רוצה לדעת תשובה.
משה גפני: אני אעשה אותו דבר כמו קודם.
משה גפני: בעד אישור פנייה 154 – פה אחד
משה גפני: הפנייה אושרה, אני מגיש רוויזיה.
משה גפני: אני רוצה תשובות על חריש.
משה גפני: תגידו משרד הפנים?
משה גפני: תגידו משרד הפנים.
משה גפני: תגידו מי?
משה גפני: שנדע למי לא להצביע בבחירות.
משה גפני: לא אני, אני לא חשוב, אבל שהציבור יידע למי לא להצביע.
משה גפני: אומר ראש הממשלה, אומר שר האוצר, אומר שר הפנים, אומר שר השיכון, כולם אומרים שזו בעיה לאומית, והנה תקוע.
משה גפני: מורידים כסף.
משה גפני: לא אאשר את זה.
משה גפני: לא אסיר את הרוויזיה עד שלא אקבל הסבר מניח את הדעת.
אריאל לוין: בסדר, תקבל תשובה מפורטת.
משה גפני: הולכים ומפחיתים כסף.
משה גפני: 155.
עמית סדן: הפנייה נועדה לתקצב תוספת של 2,000,000 ש"ח לרזרבת שר הפנים בהתאם לסיכום בין משרדי הפנים והאוצר.
משה גפני: תיכף נחזור לזה.
משה גפני: 156, 157.
אנסטסיה סורוקין: הפנייה נועדה לתגבור תקציב הפיתוח של המשטרה ולביצוע שינויים פנימיים בתקציב המשטרה לשם העצמת יחידות יס"מ וימ"ר ירושלים, שעיקרן תגבור קרן בלאי רכב בסך של 2,622,000 ש"ח, תגבור תקציב האמרכלות של המשטרה בסך של 1,954,000 ש"ח, ותגבור תקציב הפיתוח בסך של 2,096,000 ש"ח.
משה גפני: בעד אישור פניות 156, 157 – פה אחד
משה גפני: 158, 159.
משה גפני: אגב, לגבי ה-2,000,000, יש לך הסבר?
משה גפני: אני אצביע אחר כך.
עמית סדן: זה בהתאם לסיכום בין המשרדים, חלק מזה כנראה יגיע לנתיבות, למיטב הבנתי, אבל בגדול זה לפי הקריטריונים של - - -
משה גפני: בסדר, אצביע על זה אחר כך.
אנסטסיה סורוקין: הפנייה נועדה לתגבור התקציב השוטף של המשטרה בסך של 45,000,000 ש"ח, ותקציב הפיתוח של המשטרה בסך של 5,000,000 ש"ח.
אנסטסיה סורוקין: זה כסף לתגבור התקציב.
אנסטסיה סורוקין: בגלל כל מיני הפחתות רוחביות התקציב של המשטרה נפגע מאוד.
משה גפני: אני רואה שמורידים את זה מהשב"ס.
אנסטסיה סורוקין: מורידים את זה מהשב"ס כי פרויקט אחד בשב"ס מתעכב.
משה גפני: איזה פרויקט?
אנסטסיה סורוקין: מסתננים.
אנסטסיה סורוקין: הבנייה של הפרויקט מתעכבת.
אנסטסיה סורוקין: לתקציב הפיתוח ולתקציב השוטף של המשטרה.
אנסטסיה סורוקין: מעבירים את זה לקניות, לאמרכלות, להחזקת הבית, שזה אמרכלות רגילה, לתקציב שוטף רגיל.
משה גפני: בעד אישור פניות 158, 159 – פה אחד
משה גפני: 160.
אנסטסיה סורוקין: הפנייה נועדה לבצע שינויים פנימיים בתקציבי המשטרה והשב"ס לשם תגבור תקציבי השכר והגמלאות של הגופים בסך של 140,000,000 ש"ח.
משה גפני: איזה גמלאות?
אנסטסיה סורוקין: של המשטרה ושל השב"ס.
משה גפני: בעד אישור פנייה 160 – פה אחד
משה גפני: 161.
הרצל בן-יהושע: מדובר פה בנמל חדרה.
הרצל בן-יהושע: בנמל מופעלות גוררות שמכניסות את האוניות שמגיעות לנמל וקושרות אותן למזחים.
הרצל בן-יהושע: אחד הנתבים אמור לפרוש לפנסיה בתחילת שנת 2013.
הרצל בן-יהושע: כדי שנתב יוכל לקשור את האוניות צריך להיות לו ניסיון בקשירה של 150 אוניות.
הרצל בן-יהושע: אנחנו מבקשים לעשות חפיפה עם הנתב הקיים כדי שהנתב המחליף יוכל להיכנס.
משה גפני: אז צריך כסף כפול בגלל שיש שני אנשים שיעבדו בתור נתב?
הרצל בן-יהושע: יש שם 150,000, אבל נמל חדרה זה תקציב סגור, ואנחנו לוקחים את זה מהרזרבה של נמל חדרה.
הרצל בן-יהושע: בסך הכול מה שאנחנו מבקשים לאשר פה זה את חודשי העבודה.
עמי צדיק: אני יכול לשאול שאלה?
עמי צדיק: הנתב שפורש בשנת 2013 זה דבר שהיה ידוע מזמן.
עמי צדיק: מדוע בתקציב המקורי לא ניתן מענה לצורך הזה, וצריך שינוי תקציבי בשביל זה?
הרצל בן-יהושע: יש פה איזשהו אולי מחדלון קטן, אבל את חודשי העבודה התחלנו להכניס עכשיו.
משה גפני: בעד אישור פנייה 161 – פה אחד
משה גפני: 162, 163.
אנסטסיה סורוקין: הפנייה נועדה לתקצב סך של 50,000,000 ש"ח עבור מיגון מוסדות החינוך.
משה גפני: זה גם אתה, מה שעכשיו יש בפנייה הזאת?
משה גפני: זה מה שדיברת איתי.
משה גפני: יש פה שתי פניות נוספות, זאת אומרת זאת ועוד אחת.
זאב צוק-רם: יש עוד.
משה גפני: שלישית?
אנסטסיה סורוקין: כן, יש עוד שלישית.
משה גפני: יש שלוש סך הכול.
אנסטסיה סורוקין: זה מיגון מוסדות החינוך בטווח של 15-7 קילומטר בעוטף עזה.
משה גפני: עד איזה ישוב זה מגיע?
זאב צוק-רם: 15-7 מגיע עד פאתי אשקלון.
משה גפני: אשקלון בפנים?
משה גפני: תמגנו את מוסדות החינוך באשקלון עכשיו?
משה גפני: עם הפנייה הזאת?
זאב צוק-רם: בוודאי.
אנסטסיה סורוקין: מיגון חלקי, כן.
משה גפני: רגע, אני רוצה תשובה ברורה.
משה גפני: היו לנו דיונים על זה.
משה גפני: בכסף הזה ממגנים את מוסדות החינוך באשקלון?
משה גפני: אז למה אמרת חלקי?
משה גפני: מה זה חלקי?
זאב צוק-רם: המיגון הוא חלקי.
אנסטסיה סורוקין: של כל מוסדות החינוך.
משה גפני: מה זה מיגון חלקי?
זאב צוק-רם: לתת מענה הכי טוב שאנחנו יכולים בסכום הזה על מנת למגן את מוסדות החינוך בטווחים האלה.
משה גפני: זאת אומרת, מוסדות החינוך באשקלון ימוגנו במיגון חלקי.
משה גפני: הייתי בשדרות, כמו כולנו.
משה גפני: ראינו מה זה מיגון.
משה גפני: ראינו לפני זה מה היה, שהיתה באמת בעיה.
פניה קירשנבאום: קודם לא היה כלום, עכשיו שני קירות מיגנו, שניים במנה הבאה.
פניה קירשנבאום: זה מיגון חלקי.
משה גפני: הם אומרים שכל מוסדות החינוך ימוגנו אבל במיגון חלקי.
משה גפני: אני שואל מה זה מיגון חלקי.
משה גפני: מה פירוש המלה הזאת?
משה גפני: זה כמו שאומרת חברת הכנסת פאינה קירשנבאום?
משה גפני: שני קירות כן ושני קירות לא?
זאב צוק-רם: לא, מיגון חלקי פירושו לתת למשל ממ"דים בתוך מוסדות החינוך על מנת שבהינתן התראה, הילדים יוכלו להיכנס לתוך הממ"ד.
זאב צוק-רם: זה מיגון חלקי.
זאב צוק-רם: לא בונים עכשיו את כל הבית מחדש.
משה גפני: אתם שמים את הממ"דים האלה.
זאב צוק-רם: נכון מאוד.
פניה קירשנבאום: הבטונדות האלה?
משה גפני: שזה גם לא היה.
זאב צוק-רם: ודאי.
משה גפני: בעד אישור פניות 162, 163 – פה אחד
משה גפני: 164, 165.
משה גפני: אוקיי, עוברים לחוברת הבאה.
משה גפני: אמרת שהפנייה הזאת זה על נתיבות אתה חושב?
משה גפני: רזרבת השר?
משה גפני: בעד אישור פנייה 155 – פה אחד
טמיר כהן: פנייה 155.
משה גפני: 152.
משה גפני: הפטור מאגרת טלוויזיה לגמלאים בהתאם להסכם הקואליציוני עם מפלגת ישראל ביתנו.
משה גפני: כולכם נגד ישראל ביתנו?
משה גפני: 167, 168.
משה גפני: 171-169.
אנסטסיה סורוקין: זו הפנייה השלישית של פיקוד העורף.
אנסטסיה סורוקין: הפנייה נועדה לביצוע תגבור תקציב הוצאות חירום אזרחיות בסך של 16,897,000 ש"ח, שעיקרם 10,000,000 ש"ח בגין סגירת פערים במערך הצפירה.
משה גפני: מה זה סגירת פערים במערך הצפירה?
זאב צוק-רם: אנחנו הרי בונים שכונות חדשות, אזורי תעשייה חדשים, ונוצרים פערים במתקני הצפירה.
משה גפני: שלא שומעים אותם.
זאב צוק-רם: בדיוק.
משה גפני: אז אתם צריכים להגדיל את הטווח, זאת אומרת לשים עוד.
פניה קירשנבאום: למה זה לא תוקצב בתקציב?
משה גפני: אני מתאר לעצמי, מכיוון שאז זה עוד לא היה.
משה גפני: למה זה לא תוקצב?
זאב צוק-רם: זה השלמה למאה אחוז.
משה גפני: כן, אבל היא שואלת למה זה לא תוקצב בתקציב.
משה גפני: לא ידעתם כשהוכן התקציב?
משה גפני: זה היה לפני שנה וחצי.
אנסטסיה סורוקין: לא ידענו.
פניה קירשנבאום: לגבי ההעברה הקודמת.
פניה קירשנבאום: אנחנו בהסכם הקואליציוני דאגנו שכל הגמלאים יהיו פטורים מתשלום של אגרת רדיו וטלוויזיה.
פניה קירשנבאום: אבל רשות השידור לא סופגת את זה אלא משרד האוצר מחזיר לה את העלות.
פניה קירשנבאום: אז אני לא יודעת למה הם לא הגיעו.
פניה קירשנבאום: רוצה, אל תצביע.
משה גפני: אבל אני לא יכול בלי לפרט.
משה גפני: גם יש פה פנייה על יתומים.
פניה קירשנבאום: אם לא שלחו, זאת בעיה שלהם.
משה גפני: בעד אישור פניות 171-169 – פה אחד
משה גפני: 172.
אמיר רשף: הפנייה נועדה לבצע שינויים בתקציב רשות מקרקעי ישראל לפי צרכי המשרד.
אמיר רשף: עיקר השינויים: תקציב של 16,000,000 בהרשאה להתחייב עבור בינוי הקריה המחוזית בנצרת; תקציב של 58,000,000 לניהול ואחזקת נכסי רשות הפיתוח; תקציב של 201,000,000 עבור פיתוח באמצעות חברות ברשויות המקומיות ותכנון תשתיות לשכונות מגורים, אזורי תעשייה חדשים, אזורי תיירות וכדומה; תקציב של 44,000,000 ש"ח עבור פינויים כלכליים; תקציב של 100,000,000 ש"ח בהרשאה להתחייב לתכנון ופיתוח ברשות להסדרת הבדואים בנגב.
משה גפני: בעד אישור פנייה 172 – פה אחד
משה גפני: 175-173.
אנסטסיה סורוקין: הפנייה נועדה לתגבור תקציב תיאום פעולות הממשלה בשטחים בסך של 13,358,000 ש"ח, וסך של כ-14,123,000 ש"ח בהוצאה מותנית בהכנסה.
אנסטסיה סורוקין: עיקרי השינויים זה 13,000,000 ש"ח עבור כיסוי תשלומי הגמלאות לתקני קבע במטה ובמנהל האזרחי, כמעט 14,000,000 ש"ח בהוצאה מותנית בהכנסה עבור תגבור פעילות במנהל האזרחי באזור יהודה ושומרון.
משה גפני: היה תקציב שהועבר כדי לפצות את אלה שנפגעו כתוצאה מההקפאה, ופנו אלי כמה פעמים ואמרו שיש ויכוח בתוך משרד הביטחון, עדיין לא משלמים את הפיצויים.
אנסטסיה סורוקין: זה לא קשור למנהל האזרחי, אני לא יודעת מה הולך במשרד הביטחון בנושא הזה.
משה גפני: זה לא קשור למנהל האזרחי?
אנסטסיה סורוקין: משרד הביטחון מעביר את הפיצוי, לא המנהל האזרחי.
משה גפני: בעד אישור פניות 175-173 – פה אחד
משה גפני: הפניות אושרו .
משה גפני: חבר הכנסת אורי אריאל ביקש על זה רוויזיה, ואני מבקש באותה הזדמנות גם, אם תוכלי לברר לי למה לא משלמים את זה.
משה גפני: 176, 177.
אנסטסיה סורוקין: הפניה נועדה לתגבר את תקציב המשטרה בסך של 27,000,000 ש"ח, וזאת העברה מסעיף 07, שזה התקציב השוטף, לתקציב הפיתוח, עבור שיקום מבנים ושיפור סביבת העבודה.
משה גפני: איזה מבנים?
אנסטסיה סורוקין: מבנים רגילים של המשטרה, שדורשים עכשיו שיפוץ, ואנחנו משחררים להם כספים מהתקציב השוטף, שזה הכסף שמיועד לדמי שימוש בנכסי המדינה.
משה גפני: זה לא שב"ס?
אנסטסיה סורוקין: לא.
משה גפני: בעד אישור פניות 176, 177 – פה אחד
משה גפני: לא תביאו פנייה של איזה שב"ס?
משה גפני: 178.
אורי גבע: הפנייה נועדה לתקצוב כ-5,000,000 שקל בתקציב פיתוח המחשוב של בתי-המשפט, בהתאם לביצועים בפועל הצפויים השנה.
אורי גבע: על סעיף 53.
משה גפני: אתה יכול לחזור עוד הפעם בבקשה?
משה גפני: אנחנו מדברים על פנייה 178.
משה גפני: מה אתה מסביר?
אורי גבע: הפנייה הזאת מתגברת את תקציב המחשוב של בתי-המשפט.
משה גפני: רגע, חסר לי פה משהו.
משה גפני: יש בפנייה הזאת הפחתה של 29,000,000 ומשהו מבינוי בתי-המשפט.
אורי גבע: אנחנו מעבירים כסף מזומן לתשלום השנה לספקים בהתאם להתקשרויות.
משה גפני: יש פה הפחתה בבינוי בתי-המשפט לרזרבה.
משה גפני: זה מה שאתם מבקשים?
אורי גבע: לא, אנחנו עושים שני תהליכים באותה פנייה.
אורי גבע: הראשון מעביר מזומן מהרזרבה – 4,800,000 – אל תקנת הביצוע.
משה גפני: אין לי את זה.
משה גפני: זה הדף שיש.
משה גפני: אני לא רואה משהו אחר.
אורי גבע: בעמודת ההוצאה.
אורי גבע: עמוד 22.
משה גפני: כמה עובר למחשוב?
אורי גבע: הנה, יש לך את זה פה.
אורי גבע: אתה לוקח מפה לכאן, עושה את הפעולה ההפוכה מכאן לפה.
משה גפני: אז למה אתה מוריד 29,000,000 ומעביר 4,800,000.
אורי גבע: כי ההרשאה להתחייב נועדה בעצם בשביל לחתום התקשרויות ארוכות טווח.
אורי גבע: הנהלת בתי-משפט לא נדרשת לזה כרגע, אז הם צריכים את המזומן כדי לשלם לספקים השנה, בעקבות הרשאות שניתנו בשנים קודמות.
משה גפני: בתי-הדין הרבניים לא צריכים את זה?
אורי גבע: לא, אין קשר.
משה גפני: בעד אישור פנייה 178 – פה אחד
משה גפני: 179.
אורי גבע: הפנייה הזו נועדה לתקצוב המטה הקיברנטי הלאומי שהוקם לאחרונה.
משה גפני: למה הוא צריך את הכסף?
אורי גבע: מדובר פה בתקציב שרובו הולך לתקציב תפעול.
משה גפני: תפעול של מה?
אורי גבע: של המטה.
משה גפני: מה המטה עושה עם 12,000,000 שקל?
אורי גבע: יש לו תוכנית עבודה שמתגבשת בימים האלה, לאחר שהתקבלה החלטת ממשלה בנושא בשנה שעברה.
משה גפני: מי יושב שם?
שני שרביט: אם אפשר, אני אסביר.
שני שרביט: אני ראש מנהלת ההקמה של מטה הסייבר הלאומי.
משה גפני: את עובדת של משרד ראש הממשלה?
שני שרביט: התקציב הזה נועד לשני עיקרי פעולה.
שני שרביט: החלק הראשון זה תקציב תפעול, שמטרתו גם לשלם משכורות וגם לייצר תשתיות, גם ממוחשבות וגם פיסיות-אבטחתיות, לגוף שהוא מסווג ולכן נדרש לזה.
שני שרביט: החלק השני הוא התחלתו של תקציב הפעילות של המטה, שבחלקו הולך לנתיבים מסווגים מבחינת פעילות, ובחלקו להעלאת המודעות הציבורית בקמפיין הסברה.
משה גפני: בעד אישור פנייה 179 – פה אחד
משה גפני: 180, 181.
אמיר אדרי: הפנייה נועדה להעביר סך של 3,500,000 שקלים עבור העסקת יועצים במכרז אשלים.
אמיר אדרי: מכרז אשלים זה מכרז לייצור חשמל באמצעות אנרגיה סולרית.
משה גפני: אבל כבר העברתם יועצים?
אמיר אדרי: לא, אנחנו מתבלבלים פה עם יועצים אחרים.
אמיר אדרי: אלה יועצים עבור מכרז אשלים.
משה גפני: איך מעסיקים אותם, בחוזה מיוחד?
משה גפני: לוקחים אותם לתקן?
משה גפני: מה זה היועצים האלה, זה חברות?
אמיר אדרי: כן, אלה חברות חיצוניות שמייעצות לנו בתחום הפיננסי, בתחום המשפטי, וגם יועצים סטטוטוריים שיודעים להגדיר כיצד המתקן צריך להיות מוקם.
משה גפני: למה זה משרד האוצר?
משה גפני: למה זה לא משרד האנרגיה?
אמיר אדרי: משרד האוצר אחראי על המכרז הזה.
אמיר אדרי: משרד האנרגיה שותפים אתנו במכרז, הם חברים.
משה גפני: אבל למה זה לא משרד האנרגיה?
משה גפני: מה אתם עוסקים באנרגיה?
אמיר אדרי: יש אגף החשב הכללי במשרד האוצר, יש לו מחלקה שעוסקת בכל מיני מכרזי B.O.T..
משה גפני: אז למה בכלל צריך את המשרד הזה?
אמיר אדרי: מה הייעוד של משרד האנרגיה?
אמיר אדרי: יש לו תפקידים אחרים.
אמיר אדרי: הוא רגולטור בתחום האנרגיה.
אמיר אדרי: במנהל חשמל, לצורך העניין, הוא בודק כל מיני תוכניות שקשורות.
משה גפני: אבל למה הוא לא עושה?
משה גפני: הרי הוא הגוף הייעודי, הוא המקצועי.
אמיר אדרי: הרבה מאוד פרויקטים נעשים בשיטת מכרזים במשרד האוצר, והמשרד המקצועי חבר.
משה גפני: טוב, לא הבנתי.
משה גפני: בעד אישור פניות 180, 181 – פה אחד
משה גפני: אני מגיש רוויזיה.
משה גפני: אני רוצה להבין בשביל מה צריך את המשרד הזה.
משה גפני: 182.
אנסטסיה סורוקין: הפנייה נועדה לתגבר את יחידת "צור", שזו יחידה שמטפלת בעברייני מין, בסך של 1,950,000 ש"ח וחמישה תקני כוח אדם, בהתאם לסיכום הקיים בין המשרדים.
משה גפני: מה התקציב שעומד לרשותם?
משה גפני: את לא שב"ס, נכון?
אנסטסיה סורוקין: אני הרפרנטית.
משה גפני: אני רוצה שנציב השב"ס יבוא לפה להסביר את זה.
משה גפני: 183, 184.
אנסטסיה סורוקין: הפנייה נועדה לתקצוב סך של 5,500,000 ש"ח בהוצאה ותקצוב הרשאה להתחייב בסך של 2,500,000 עבור תקציב שוטף של כוח אדם בתחום המחשוב ותחזוקת פרויקטים.
משה גפני: נציב השב"ס.
משה גפני: אני רוצה שהוא יבוא לתאר את - - -
אנסטסיה סורוקין: זה משרד, זה לאו דווקא משטרה.
משה גפני: כן, אבל זה נציבות שירות בתי הסוהר.
אנסטסיה סורוקין: יש פה גם וגם.
אנסטסיה סורוקין: טוב.
משה גפני: אנחנו נזמין אותו, הוא יתאר את כל המערכת הזאת בשב"ס, אז הוא יסביר גם את הפניות האלה.
משה גפני: אני פשוט רוצה שהמדינה תהיה מסודרת, זאת אומרת שהכול יתנהל באופן מסודר, הכול ילך דרך הנהלים.
משה גפני: ואני לא רוצה לאשר דברים שאני לא יודע בדיוק, הרי זה התפקיד שלי, אני צריך לדעת בדיוק מה השב"ס עושה, והאינסטנציה הכי גבוהה זה נציב השב"ס.
משה גפני: הכול יתנהל מסודר, לגמרי.
משה גפני: 190-188, 193.
לידיה לזנס: לידיה לזנס, לשכת המדען הראשי.
לידיה לזנס: מדובר על סיכום עם אגף תקציבים לתוספת של 100,000,000 שקל עבור לשכת המדען הראשי.
לידיה לזנס: עיקרה של התוספת היא במימון תקציב שנמצא בחסר בהסכם הבינלאומי עם האיחוד האירופי, בהיקף של למעלה מ-90,000,000 שקל, ועוד הסכם בינלאומי נוסף עם CERN, מאיץ החלקיקים.
לידיה לזנס: שאר הפניות זה הסטות פנימיות בין התקנות התקציביות, שעיקרן מימון החלטות ממשלה לתחליפי נפט לתחבורה, תוכנית בעלי צרכים מיוחדים ותוכנית "מימד" בשיתוף פעולה עם משרד הביטחון.
משה גפני: בעד אישור פניות 190-188, 193 – פה אחד
משה גפני: הסברת כל כך טוב שהפניות אושרו פה אחד.
לידיה לזנס: אני מודה לך.
משה גפני: 191, 192.
אנסטסיה סורוקין: הפנייה נועדה לתגבור תקציב הפיתוח של המשטרה בסך של 4,000,000 ש"ח, לשם העברה לעיריית בית-שמש, ששם מוקם מרכז הדרכה של המשטרה.
משה גפני: בעד אישור פניות 191,192 – פה אחד
משה גפני: 194.
אנסטסיה סורוקין: ביקשו ממני להעביר את הפנייה הזאת.
אנסטסיה סורוקין: זאת פנייה לטובת פרויקטים בתחום העיוורון ונפגעות תקיפה מינית.
משה גפני: בעד אישור פנייה 194 – פה אחד
משה גפני: 196, 197.
אנסטסיה סורוקין: הפנייה נועדה להעברת תחום כלי ירייה ממשרד הפנים למשרד לביטחון פנים, וזה בהתאם להחלטת הממשלה.
משה גפני: בעד אישור פניות 196, 197 – פה אחד
משה גפני: אני מתכבד לפתוח את ישיבת הוועדה, אני מאחל לכולם קיץ טוב ובריא.
משה גפני: מה שמתחילים לדבר, על הקדמת הבחירות, חשוב שנדע - אנחנו, כחברי ועדת הכספים - לפני שאני מביע עמדה בעניין הזה, שעלותו הישירה של תקציב הבחירות מתקציב המדינה במישרין הוא קרוב ל-400 מיליון שקל.
משה גפני: זאת אומרת, הבחירות במישרין, אני לא מדבר עוד על ההוצאות הנלוות להוצאות הבחירות.
אבישי ברוורמן: תמיד זה עולה 400 מיליון.
משה גפני: אני מדבר עכשיו על 2012.
שי חרמש: פייר, לא שווה לשלם את זה ולהחליף את השלטון?
מירי רגב: זה היה בהלצה, פאינה.
משה גפני: חבר הכנסת חרמש, הפרשנות היא פרשנות.
משה גפני: אני קודם כול אומר מבחינת העובדות.
משה גפני: מבחינת העובדות, אם עושים בחירות אחת לשנתיים-שלוש העלות היא גבוהה יותר.
משה גפני: אם עושים בחירות אחת לארבע שנים העלות היא נמוכה יותר.
משה גפני: כאשר יש סיכוי סביר להחליף את השלטון, אז זה שווה.
משה גפני: עכשיו שכל אחד יעשה את החשבון האם יש סיכוי סביר להחליף את השלטון.
יצחק וקנין: אני בא עם ידיים נקיות כי אני מסיים את הקדנציה הזאת ואומר שלום.
יצחק וקנין: ב-96' בדרך כלל מי שהקדים בחירות הפסיד את השלטון.
יצחק וקנין: איך אפשר עם מופז 11 והליכוד 20 ומשהו מנדטים.
יצחק וקנין: איך אפשר לעשות מהפך במצב כזה.
יצחק וקנין: היה פעם אחד חכם מאוד במפלגת העבודה, ראש המועצה כשהייתי מזכיר המועצה.
יצחק וקנין: הפוליטיקה כל כך נזילה שבכל שניה יש שינויים.
יצחק וקנין: אני אומר לביבי, אם הוא מקדים את הבחירות הוא מפסיד את השלטון.
יצחק וקנין: מופז יהיה ראש הממשלה הבא, לאי אין ספק בכך.
יצחק וקנין: שמעון פרס - אפילו קלפיות האמת הראו שישנו עם שמעון וקמנו עם ביבי.
יצחק וקנין: אותו דבר ביבי הפסיד את השלטון לברק ב-99'.
יצחק וקנין: אם אני הייתי ראש הממשלה, הייתי מושך עד הסוף.
פניה קירשנבאום: זה בסדר, אני רק לא מבינה איך אתה מגיע למסקנה שיהיה מופז.
פניה קירשנבאום: אולי יהיה ליברמן.
יצחק וקנין: לליברמן אין סיכוי להיות ראש ממשלה.
יצחק וקנין: הוא יכול להיות מפלגה גדולה, ראש ממשלה הוא לא יכול להיות.
שי חרמש: אני מציע להקשיב לאיציק, לעשות שיעורי בית ותחשבו מה אתם עושים.
שי חרמש: גפני, עוד הערה אחת:
שי חרמש: אם כבר משלמים 400 מיליון, בואו לפחות נחליף את השלטון, שלא נשלם לחינם.
משה גפני: אני מבקש שנדע, מעבר לעניין של העלות הישירה של הבחירות יש, כמובן, את העלות העקיפה: שבתון וגם רפורמות שייעצרו במקרה של הקדמת הבחירות.
משה גפני: אני לא אומר פרשנות לגבי הדברים האלה.
משה גפני: זה נכון מה שאמר חבר הכנסת וקנין, שמי שהקדים את הבחירות הפסיד.
משה גפני: אני לא יודע אם מפסיד את השלטון, אבל הוא מפסיד.
משה גפני: הוא מפסיד מכיוון שהציבור עובר מערכת בחירות, ומערכת בחירות היא על-פי רוב קשה, ובן-אדם מגיע לקלפי ואומר: רגע, למה היה צריך את הבחירות האלה?
משה גפני: בגלל שההוא עשה את זה?
משה גפני: אז מצביע למישהו אחר.
משה גפני: אני לא יודע אם זה יגיע באופן דרמטי כזה, שמופז ייקח את השלטון, זה נראה מהפך יותר מדי גדול, אבל אולי.
משה גפני: אנחנו נשתדל להמשיך לעבוד כפי שאנחנו נדרשים.
משה גפני: ועדת הכספים תצטרך לעבוד עד היום האחרון, גם אם יוקדמו הבחירות.
משה גפני: אין ברירה, המדינה צריכה להמשיך לעבוד, והוועדה הזאת יש עליה מטלות שהן גם משפטיות, גם חוקיות וגם ניהוליות.
משה גפני: לא תהיה ברירה, ועם הפריימריס שיש במפלגות השונות ועם הכול נצטרך להמשיך לעבוד עד יום הבחירות.
רוחמה אברהם-בלילא: אם הכנסת מפזרת את עצמה, זה לא משנה.
משה גפני: אנחנו ממשיכים לעבוד גם אחרי הבחירות.
אבישי ברוורמן: אותו הדבר היה כשהייתי ראש ועדת הכספים, המשכנו עד הסוף.
משה גפני: אנחנו לא יכולים להפסיק את העבודה בשום מקרה ולכן נצטרך להמשיך עד הסוף.
רוחמה אברהם-בלילא: מכיוון שלכם אין פריימריס ולשאר חברי הכנסת יש פריימריס, אז נא להתחשב.
משה גפני: לפאינה אין פריימריס.
רוחמה אברהם-בלילא: לכם, לפאינה ולווקנין אין פריימריס, אבל כל השאר - - -
שי חרמש: רוחמה, בואי ננסח את זה באופן פוזיטיבי - המפלגות הלא דמוקרטיות, שימשיכו לעבוד.
משה גפני: אספר לך על הדמוקרטיה אצלכם?
משה גפני: רבותי, אנחנו עוברים לסעיף הראשון בסדר היום – הפסקת תקצוב גריטת הרכבים.
משה גפני: תראו רבותי, יש מבצע שעשו על גריטת הרכבים, ויש לזה משמעויות רבות.
משה גפני: אגב, גריטת הרכבים זה רק רכב שיש לו טסט.
טמיר כהן: רישיון בתוקף.
משה גפני: כן, זאת אומרת זה רכב שנע על הכבישים, אחרת אין לו את הזכות של גריטת הרכב.
משה גפני: שלא לדבר על זיהום האוויר שיש כתוצאה מהרכבים הללו שנוסעים על הכביש, אבל גם הנושא של הבטיחות, שעולה פעמים רבות בחיי אדם.
רוחמה אברהם-בלילא: מאיזו שנה רכב הוא לגריטה?
שי חרמש: 20 שנה.
משה גפני: תיכף נציגי המשרדים יגידו את הנתונים המדויקים.
משה גפני: דבר נוסף שצריך לזכור הוא שהמדינה גם מרוויחה מזה, מכיוון שאם אכן מדובר ברכבים שנעים על הכביש, אנשים משתמשים בהם ואחר שולחים את הרכב לגריטה, הם קונים רכב אחר והמדינה מרוויחה מזה את המסים של הרכב.
משה גפני: זאת אומרת, יש במבצע הזה מעלות, גם מבחינה תקציבית, אבל גם מבחינת בטיחות, שמירה על חיי אדם ומניעת תאונות וגם מניעת זיהום אוויר.
משה גפני: כל הדברים הללו מביאים למצב שבו המבצע הזה חייב להימשך.
משה גפני: המבצע הזה הצליח.
משה גפני: היה לנו דיון על זה בשנת התקציב הקודמת, ביקשנו להוסיף תקציב והוסיפו תקציב, מכיוון שזה באמת פסק באמצע שנת התקציב וחודש רק לאחר שהעברנו כאן כסף.
משה גפני: זה התחיל ב-1 בינואר במלוא הקצב ושוב נגמר התקציב.
משה גפני: זאת אומרת, התכנון לא עומד ביעדים ובמטלות של המבצע הזה, שהתברר שהוא מבצע מאוד מוצלח.
משה גפני: מי יכול להציג את הנושא של גריטת הרכב?
אמיר זלצברג: אני מהמשרד להגנת הסביבה.
אמיר זלצברג: התוכנית הזו נועדה להוציא משימוש ולהעביר למחזור - - -
משה גפני: דרך אגב, השר ביקש להופיע, אבל הוא נמצא בארצות-הברית.
משה גפני: הוא מתעמת שם עם יובל דיסקין.
משה גפני: .. אז אתה מייצג את השר, בבקשה.
אמיר זלצברג: התוכנית נועדה להוריד מהכביש כלי רכב בני 20 ומעלה, כלי רכב שאין להם ממיר קטליטי, מה שאומר שהם מזהמים פי 20 ויותר מכלי רכב חדישים.
אמיר זלצברג: אלה כלי רכב, שלעומת החדישים, לא מצוידים בכל המערכות הבטיחותיות שמאפיינות את כלי הרכב החדשים שעולים על הכביש – ABS, ESP, שבע כריות אוויר וכדומה.
אמיר זלצברג: הם בטוחים פחות לנסיעה ויותר מזהמים את האוויר.
אמיר זלצברג: בנוסף לכך, התוכנית מאפשרת הורדה מסודרת של אותם כלי רכב מהכביש, גם מבחינת הרישום שלהם, גם מבחינת העובדה שהם לא יהיו זרוקים יותר בצדי הדרך, וגם מבחינת העובדה שכל תהליך הפירוק נעשה באופן מאוד קפדני וכל החומרים נשלחים למחזור.
אמיר זלצברג: נוסף לכל הדברים האלו ולתועלת המשקית שיש, כפי שציין יושב-ראש הוועדה, כמעט על כל רכב ישן שיורד מהכביש נכנס רכב חדש.
אמיר זלצברג: ישבנו עם רשות המסים, עבדנו אתם על ניתוחים ואין ספק שגם מבחינת הכנסות המדינה למסים יש לזה תועלת לתקציב המדינה.
אמיר זלצברג: התוכנית החלה בשנת 2010 ואושרה בהחלטת ממשלה, תקציב של 20 מיליון בכל שנה במשך חמש שנים, בסך הכול 100 מיליון שקלים.
אמיר זלצברג: עד כה נמסרו לגריטה כ-25,000 כלי רכב ישנים, נוצל תקציב בסך של כמעט 80 מיליון.
אמיר זלצברג: התוכנית הופסקה בגלל שהסתיים התקציב.
אמיר זלצברג: היא הופסקה פעם אחת בשנה שעבר, בחודש אוגוסט, כשהסתיים התקציב, ובינואר השנה הזו נכנס תקציב נוסף, שתוך פחות משלושה חודשים הסתיים עקב היענות מוגברת מהציבור.
אמיר זלצברג: אנחנו, במשרד להגנת הסביבה, מאוד מעוניינים בתוכנית.
אמיר זלצברג: כל התוכנית הזו מופעלת בשיתוף פעולה מלא ושוויוני בין המשרד להגנת הסביבה ומשרד התחבורה.
אמיר זלצברג: כל הפעילות מול מגרשי הגריטה נמצאת אצלנו, כל הפעילות מול הציבור ומשרדי הרישוי נמצאת אצל משרד התחבורה.
אמיר זלצברג: אנחנו סבורים שזו תוכנית מצוינת ובהינתן תקציב נמשיך להפעיל אותה.
רוחמה אברהם-בלילא: מאיזה תקציב זה בא, של איזה משרד?
אמיר זלצברג: זה תקציב ייעודי שהועבר ממשרד האוצר למשרד להגנת הסביבה והוא ייעודי אך ורק למשימה הזו.
אמיר זלצברג: אין לנו אפשרות להעביר ממנו.
רוחמה אברהם-בלילא: אני יודעת מה זה תקציב ייעודי.
רוחמה אברהם-בלילא: אני מבינה שכרגע האוצר רוצה להפסיק - - -
משה גפני: לא, לא, נגמר התקציב.